Instruktion til D-stafet 1. maj 2005

Opdateret den 28-04-2005

> Stævnecenter og stævneplads: Ved Brødsgaard midt i Harte Skov. Her er der mål, resultater, kiosk, toilet, børnebane, parkering og præmieoverrækkelse.
> Omklædning og bad: Efter løbet er der mulighed for omklædning og bad ved KOK’s klublokaler på Bøgelund. Dog kun efter nærmere aftale med arrangørerne af hensyn til oplåsning.
> Toiletter: Der er 1 toilet på Brødsgaard, se skiltning.
> Afstande: Parkering - stævneplads max. 300 meter
> Afmærkning: Til parkering og stævneplads følg skiltning. Afmærkning til parkering starter fra Egtvedvej/Stubdrupvej, følg Egtvedvej mod vest fra Kolding Storcenters nordlige indkørsel.
> Parkering: Ved Brødsgaard, følg P-vagtens anvisninger
> Børnebaner: Start og mål på børnebanen foregår fra stævnepladsen. Børnebanen er åbent fra de første børn ankommer til de sidste tager hjem. Banen må løbes flere gange, benyt dog samme kort. Præmier så længe lager haves.
> Stævnekontor: I speakerteltet, her udleveres brystnr., backup-kort og evt. leje-brikker klubvis ved ankomsten.
> Navneændringer: Meddeles på kokstafet@koldingorienteringsklub.dk eller i stævnekontoret på løbsdagen. Når start/holdliste er offentliggjort kan brikker ikke længere flyttes rundt, hvorfor ændringer herefter betyder at brikken følger turen.
> Banelængder og postantal:
> Åben Herre: ca. 5,3 km, 19 poster
> Åben Dame: ca. 4,1 km, 15 poster
> H/D 130: ca. 4,1 km, 15 poster
> Mix 1.tur: ca. 4,1 km, 15 poster – 2.tur. ca. 2,6 km, 13 poster – 3.tur ca. 5,3 km, 19 poster
> Samlet start:
> Kl. 10.30 – Åben Dame + H/D 130
> Kl. 10.35 – Mix
> Kl. 10.40 – Åben Herre
> Kort: Harte Skov, 1:10.000, ækv. 2,5 m, nytegnet april 2005. Printede kort udleveres med påtrykt postbeskrivelse i lukket plastlomme.
> Postbeskrivelser: IOF-symboler, trykt på løbskortets forside. Der udleveres IKKE løse postbeskrivelser.
> Forbudte områder: Indhegninger og bebyggelse/have er forbudt område.
> Hegn: Bemærk at der er mange trådhegn i skoven. Disse må passeres overalt og er ikke strømførende.
> Væske: Saft i mål
> Start/skifteprocedure: Fremkald for 1.turs-løbere 4 minutter før første start. Husk nulstilling af brik. Ved skifte afleveres løbskort, mållinje passeres, næste løbers kort tages og overdrages til løberen, hvorefter man går til aflæsning af brik.
> Efterstart: Der foretages efterstart kl. ca. 12.45 hvis der er behov herfor
> Præmier: Som sædvanlig udleveres et ikke uvæsentligt antal præmier til indsatser der berettiger hertil efter speakerens og arrangørernes vurderinger. Der udleveres dog som minimum præmier til vinderne i alle klasser, samt til nr. 2 og 3 i Mix-klassen og H/D 130-klassen. Præmieoverrækkelse snarest efter alle klasser er afgjort.
> Overdommer: Bent Jacobsen, Kolding OK, er overdommer og træder i funktion ved evt. protester