Langdistance i Frederikshåb Plantage

Søndag d. 23. februar 2003

Mødested: Vestre rullebane i nordvest-enden af plantagen. Afmærkning fra landevej 176 mellem Egtved og Billund.

Afstande: Start og mål 0 – 500 m fra parkering.

Omklædning/bad: Omklædning ved bilerne. Vådkludsmetoden.

Kort: O-kort Frederikshåb Vest 1:10.000, ækv. 2,5 m, 2002.

Terræn: Plantage med indlandsklitter og hedearealer.. Der arbejdes p.t. en del i skoven hvilket betyder at der er nogle nye spor og grendiger. Der er fjernet en del indhegninger og de lave områder på hederne stå delvist under vand. Se ophængte kort.

Forbudte områder: Forbudte områder er indtegnet på løbskortet og skal respekteres.

Væskeposter: Væskeposterne i skoven er med vand.

Baner: Bane 1 19,6 km 32 poster 4 væskeposter

Bane 2 16,0 km 27 poster 3 væskeposter

Bane 3 12,1 km 20 poster 2 væskeposter

Bane 4 10,2 km 16 poster 2 væskeposter

Bane 5 5,0 km 9 poster

Bane 6 8,1 km 14 poster 1 væskepost

Specielt for Bane 1 og 2 løber efter Jættemil-metoden. Dvs ud til en stjernepost, herefter 2

bane 1 og 2: sløjfer og en fælles afslutning.

Postbeskrivelser: IOF symboler. Der udleveres ikke løse postbeskrivelser.

Start: Fællesstart for alle baner kl. 10.30. Fremkald 5 min. før start. Løbskortet udleveres i startøjeblikket. Løbere fra OO har fremkald 2 min. før start efter særskilt startliste.

EKT: Der anvendes Emit. Lånebrikker og back-up kort udleveres på mødestedet fra kl. 9.45.

Startprocedure: Det er løberes eget ansvar at rense brikken inden start i de ved start opstillede renseenheder.

Mål: Løbet er slut når brikken er registreret i målpostenheden. Brikken aflæses og stræktider udleveres. Udgåede løbere skal henvende sig i mål.

Maxtid: 4 timer.

Resultater: Udsendes ikke, men kommer på www.koldingorienteringsklub.dk

I ønskes alle en god tur i skoven