Instruktion til Café Noir-stafet 2008

søndag den 15. juni 2008

Stævnecenter og stævneplads: | Kolding Moto Cross Klubs klubhus, Profilvej, Kolding. Her er der mål, resultater, kiosk, toiletter, børnebane og præmieoverrækkelse.
Parkering: | Følg skiltning og P-vagters anvisninger. Afmærkning fra motorvejsafkørsel 62, Kolding Øst.
Omklædning og bad: | Omklædning og bad ved KOK’s klublokaler på Bøgelund efter nærmere aftale med arrangørerne.
Toiletter: | Der er 2 toiletter i klubhuset på stævnepladsen.
Afstande: | Parkering - stævneplads max. 200 meter
Børnebaner: | Start og mål på børnebanen foregår fra stævnepladsen. Børnebanen er åben fra de første børn ankommer til de sidste tager hjem. Banen må løbes flere gange, benyt dog samme kort. Præmier så længe lager haves.
Stævnekontor: | I målteltet, her udleveres brystnr., backup-kort og evt. leje-brikker klubvis ved ankomsten.
Navneændringer: | Meddeles på webmaster@koldingorienteringsklub.dk eller i stævnekontoret senest kl. 10.15 på løbsdagen.
Banelængder og postantal: | Åben Herre: 5,2 - 5,3 km, 23 poster Åben Dame: 4,0 - 4,1 km, 18 poster H/D 140: 4,0 - 4,1 km, 18 poster Mix 1.tur: 4,0 km, 18 poster – 2.tur: 1,9 km, 16 poster – 3.tur: 5,3 km, 23 poster Begynder: 1,5 km, 15 poster
Samlet start: | Kl. 10.30 - Mix Kl. 10.35 - H/D 140 Kl. 10.40 - Åben Herre og Åben Dame Kl. 10.45 - Begynder
Kort: | Kolding Motorsportscenter, 1:5.000, ækv. 2,5 m, nytegnet 2007, enkelte rettelser 2008. Printet kort og bane med postbeskrivelse i lukket plastlomme. Bemærk at meridianerne på kortet er blå.
Postbeskrivelser: | IOF-symboler, trykt på løbskortets forside. Der udleveres IKKE løse postbeskrivelser.
Forbudte områder: | Kortet er tegnet efter sprint-normen, men der er ikke de store forskelle i forhold til den almindelige kortnorm. Der løbes dog ikke efter sprint-regler for så vidt angår passage af hegn m.m. – ved stafetten er kun et rød-skraveret område samt olivengrønne områder forbudte at passere.
Væske: | Saft og vand i mål
Start/skifteprocedure: | Fremkald for 1.turs-løbere 4 minutter før første start. Husk nulstilling af brik. Ved skifte afleveres løbskort, mållinje passeres, næste løbers kort tages og overdrages til løberen, hvorefter man går til aflæsning af brik.
Efterstart: | Der foretages efterstart kl. ca. 12.30 hvis der er behov herfor
Præmier: | Som sædvanlig udleveres et ikke uvæsentligt antal præmier til indsatser der berettiger hertil efter speakerens og arrangørernes vurderinger. Endvidere såkaldte halv-times-præmier. Præmier til de bedste hold i alle klasser i forhold til deltagerantal. Præmieoverrækkelse snarest efter alle klasser er afgjort. Ingen klub vil tage hjem fra stævnet uden at mindst et af klubbens medlemmer har vundet præmie.
Overdommer: | Bent Jacobsen, Kolding OK, er overdommer og træder i funktion ved evt. protester
GOD TUR I SKOVEN