# Sydkredsens kredsmesterskaber i klassisk og B-løb

# i

## Stenderupskovene den 7/9 2003

Instruktion

Stævnecenter og stævneplads: Ved Skovridergården i Stenderup Midtskov. Her er der mål, resultater, kiosk, toiletter, børnetrim, børneparkering og præmieoverrækkelse

Omklædning og bad: På Stenderup Skole, ca. 4 km fra stævnecenteret. Skolen passeres i Stenderup by på vejen mellem Kolding og Stenderupskovene, se afmærkning og skiltning.

Toiletter: Der er 3 toiletter i Naturstuen ved stævnepladsen, se skiltning. Der er ingen toiletter ved start.

Børneparkering: I Naturstuen ved stævnepladsen. Se skiltning.

Afstande: Parkering - stævneplads max. 500 meter. Stævneplads - start: 1.150 meter. Parkering - start: ca. 1.000 meter. Bemærk at starten passeres på vej til parkering, med mulighed for at stoppe og sætte løbere af, der evt. er sent på den.

Afmærkning: Til parkering og stævneplads følg skiltning. Fra stævneplads til start følg skiltning samt rød/hvid snitzling.

Parkering: På græsmark der for nylig er blevet høstet. Der ligger en del større halmballer indpakket i hvid plastik. Disse må på ingen måde benyttes som legeredskaber for børn eller på anden måde beskadiges.

Børnebaner: Start og mål på børnebanen foregår fra stævnepladsen. Som et forsøg løbes børnebanen med EMIT-brikker, dog uden tidtagning. Deltagelse er gratis.

Første start: Kl. 10.00. Efteranmeldelser modtaget efter lodtrækningen er foretaget kan blive startet før 10.00.

Kort: Stenderupskovene, revideret 2002, ækvidistance 5 meter.

Flg. klasser løber med målestok 1:15.000: H 21 A, H19-20 A, H 35 A, H 21 AM, H 40 A, H 17 B, D 17 B, D 35 B og H 35 B. Øvrige klasser løber på 1:10.000. Bemærk at da vi desværre er næsten udgået for kort 1:10.000 vil klasserne H 10 A, D 10 A, H 10 B, D 10 B, H 12 B, D 12 B og D 13-14 A få udleveret printede kort.

Postbeskrivelser: IOF-symboler, påsat på løbskortets forside. Der udleveres IKKE løse postbeskrivelser ved start.

Forbudte områder: Er skraveret på løbskortet

Væske: Væske i form af vand ved start, på baner med forventet vindertid over 45 minutter, samt ved mål både vand og saft.

Startprocedure: Løberne fremkaldes 4 min før start hvor backup-kort samt evt. lejet brik udleveres. Løbere tilmeldt med egen brik, der møder op uden brik eller brik med andet nummer end det tilmeldte, får udleveret ny brik ved start. Klubben opkræves 10 kr. i gebyr efterfølgende.

Kortet udleveres i startøjeblikket, dog ikke i begynder og lette klasser, hvor kortet udleveres 2 min før start. BEMÆRK speciel startprocedure for H 10 B, D 10 B, H 12 B og D 12 B, hvor der kan startes frit i tidsrummet fra kl. 10.00 - 11.15. Henvendelse i speciel startboks - se skiltning ved start.

Overtrækstøj: Transporteres ikke.

Målpassage: Ved målpassage stemples i mål-enheden, hvorefter der fortsættes til aflæsning af EMIT-brikken og udlevering af stræktider. Løbskortet skal ikke afleveres, men kort og baner må naturligvis ikke vises til eventuelt senere startende løbere.

Maximum tid: 2 1/2 time for alle deltagere. Udgåede løbere skal melde sig ved mål.

Præmier: Medaljer til alle kredsmestre, herudover præmier i ungdomsklasserne, se ophængt liste. Præmieoverrækkelse snarest muligt efter at alle klasser er afgjort, hvilket forventes kl. ca. 13.00

Overdommer: Henrik Thomsen, Horsens OK er overdommer og træder i funktion ved evt. protester