# Instruktion til C-løb og 2. divisionsmatch i Fovslet

Stævnecenter og stævneplads:

P-plads sydvest i Fovslet Skov

Omklædning og bad:

Efter løbet er der mulighed for omklædning og bad ved KOK’s klublokaler på Bøgelund. Dog kun efter nærmere aftale med arrangørerne af hensyn til oplåsning.

Toiletter:

Der er 1 toiletvogn på stævnepladsen. Kø må påregnes i perioder.

Parkering:

Grundet vejret og bløde markforhold må kantparkering påregnes og dermed noget længere afstand til stævnepladsen end anført i indbydelsen

Afstande:

Parkering – stævneplads: 0-1.200 meter, Stævneplads – start: 600 meter

Overtrækstøj:

Transporteres ikke

Afmærkning:

Til parkering og stævneplads følg skiltning. Afmærkning til parkering starter fra vej 170 syd for Kolding mod Ødis. Fra stævneplads til start følg skiltning/afmærkning.

Børnebaner:

Start og mål på børnebanen foregår fra stævnepladsen. Børnebanen er åben fra kl. 9.30. Gratis deltagelse.

Stævnekontor, børneparkering og kiosk:

I hytte ved stævnepladsen

Resultater:

Ophænges på stævnepladsen

Banelængder og postantal:

Bane 1: Svær 8,1 km 20 poster
Bane 2A: Svær 5,9 km 13 poster
Bane 2B: Svær 5,9 km 16 poster
Bane 3A: Svær 5,3 km 15 poster
Bane 3B: Svær 5,2 km 14 poster
Bane 4: Svær 3,9 km 14 poster
Bane 5: Mellemsvær 4,6 km 16 poster
Bane 6: Mellemsvær 3,6 km 14 poster
Bane 7A: Let 3,7 km 17 poster
Bane 7B: Let 3,6 km 17 poster
Bane 8: Begynder 2,4 km 11 poster

Start

: Første start kl. 10.00. Evt. efteranmeldte kan dog starte før kl. 10. For bane 8 er der fri starttid fra kl. 9.30 til kl. 12.00

Sommertid: Vær opmærksom på at der natten til søndag skiftes til sommertid!!!

Kort:

Fovslet Skov, 1:10.000, ækv. 2,5 m, nytegnet vinter 2005-2006. Printede kort udleveres med påtrykt postbeskrivelse i lukket plastlomme.

Terrænbeskrivelse:

Flad, afvekslende skov med meget undervegetation i nogle områder, men også områder med helt åben løvskov. Mange grøfter og en del veje og stier. Har ikke været brugt til O-løb siden orkanen 1999. En stor del af skoven er naturskov der henligger upasset. En del arealer, hvor træerne væltede under orkanen, er i dag åbne områder med nedsat gennemløbelighed.

I dele af skoven er der i den senere tid foregået en del træfældning, så der er opstået slæbespor og der kan være områder, hvor grene ikke er fjernet fra skovbund og stier.

Postbeskrivelser:

IOF-symboler, trykt på løbskortets forside. Løse postbeskrivelser ved start til løbere med medbragte holdere.

Forbudte områder:

Indhegninger og bebyggelse/have er forbudt område. Marker der ikke må betrædes eller kantløbes er rødskraveret på løbskortet.

Væske:

Saft i mål, samt vand på de længste baner

Startprocedure:

Fremkald 3 minutter før start. Løbskort udleveres i startøjeblikket, bane 7A – 7B – 8 dog 2 minutter før start.

Max.tid:

2 ½ time, udgåede løbere skal melde sig i mål.

Præmier:

Til bedste H 17-20 (bane 1), D 17-20 (bane 2B), H 15-16 (bane 2A), D 15-16 (bane 3B), H 13-14 (bane 5), D 13-14 (bane 6), H 11-12 (bane 7A), D 11-12 (bane 7B). Endvidere mindre "erindringspræmie" til alle øvrige ungdomsløbere indtil 16 år. Præmieoverrækkelse på stævnepladsen ca. kl. 13.00.

Overdommer:

Henning Skaarup, FROS, er overdommer og træder i funktion ved evt. protester

Mange o-hilsner fra KOK